钦定古今图书集成/理学汇编/学行典/第250卷 > 金显德
## 钦定古今图书集成/理学汇编/学行典/第250卷 > 金显德

按《休宁县志》：“金显德，字世荣，西山人。性敏慧，博阅群
书。初从赵汸游，造诣迥出俦辈，汸奇之。后抵南雍，纳
交四方士，闻见日广，议论亹亹，时有‘十才子之称，显
德与焉。念父老在堂，遂无意功名，居乡仗义。尝岁饥，
出粟赈贫，有活甚众。有张姓者，无辜系狱，鬻子求脱，
显德与之钱而还其子。父疾，躬侍汤药，衣不解带者’”
七月。及没，哀毁逾礼。郡邑廉其行，荐于朝，欲官之，力
辞不就。乃筑室西山，与远近学者讲习其中，人称为
“节孝先生。”